Implantačné krvácanie
Aké veľké sú šance tehotenstva ak som mala implantačné krvácanie, presne vo fáze kedy malo byť prosím? Test stále ukazuje negatívne.
Dobrý deň.
Ďakujeme za Vašu otázku.
Prítomnosť krvácania mimo zvyčajného menštruačného krvácania nemusí nevyhnutne signalizovať prípadné tehotenstvo. Môže sa objaviť v dôsledku prebiehajúcej infekcie, pri uvoľnení vajíčka z vaječníka alebo v dôsledku rozšírenia krčka maternice.
Implantačné krvácanie nastáva približne 6 až 12 dní od oplodnenia vajíčka , čo je asi 4 až 8 dni pred očakávaným menštruačným krvácaním. Tehotenský test sa odporúča vykonávať až v prípade vynechania menštruácie. Pri včasnom testovaní hrozí riziko falošne negatívneho výsledku.
S pozdravom
Mgr. Barbora Bičanovská